पाएं अपने शहर की ताज़ा ख़बरें और फ्री ई-पेपरडाउनलोड करें
जिले के सरकारी अस्पतालों में ऑक्सीजन प्लांट बनाने के लिए कार्रवाई शुरू कर दी गई है। केंद्र सरकार की ओर से हरियाणा में करीब 50 ऑक्सीजन प्लांट बनाए जा रहे हैं। गुड़गांव के सेक्टर 10 स्थित सरकारी अस्पताल में 1000 एलपीएम, सोहना के सरकारी अस्पताल में 200 एलपीएम पटौदी स्थित सरकारी अस्पताल में 200 एलपीएम के ऑक्सीजन प्लांट निर्माण के लिए एनएचएआई की ओर से साइट विजिट की गई है।
केंद्रीय मंत्री राव इंद्रजीत सिंह ने बताया कि हरियाणा में बनने वाले ऑक्सीजन प्लांट के सिविल कार्य के लिए केंद्र सरकार की ओर से एनएचएआई को जिम्मेदारी सौंपी गई है। एनएचएआई के अधिकारियों ने ऑक्सीजन प्लांट के लिए चयनित किए गए स्थान का दौरा कर उनकी ड्राइंग बनानी शुरू कर दी है। ऑक्सीजन प्लांट के लिए चयनित स्थानों पर सिविल कार्य पूरा होने के बाद डीआरडीओ व एचएलएल इंफ्रा टैक सर्विस की ओर से प्लांट के उपकरण लगाने का काम शुरू कर दिया जाएगा। एक से डेढ़ माह के अंदर इन ऑक्सीजन प्लांट के निर्माण पूरा होने की उम्मीद जताई जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn